ET Euroopa Liidu Teataja C 95/116

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 736/2008, milles käsitletakse asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtjatele

2013/C 95/06

Abi nr: SA.33029 (2011/XF)

Liikmesriik: Läti

Abi andev piirkond/ametiasutus: Läti

Abikava nimetus või sihtotstarbelist üksikabi saava ettevõtja nimi: Atbrīvojums no akcīzes nodokļa akvakultūras produkcijas ražošanas uzņēmumiem

Õiguslik alus: Likums „Par akcīzes nodokli”

Noteikumu projekts „Kārtība, kādā no akcīzes nodokļa atbrīvo dīzeļdegvielu (gāzeļļu), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem”

Abikavaga ettenähtud aastased kulud või ettevõtjale antava sihtotstarbelise üksikabi üldsumma: 2011 – 50 000 Läti latti

2012 – 100 000 Läti latti

2013 – 100 000 Läti latti

2014 – 50 000 Läti latti

Kogukulud: 300 000 Läti latti

Abi suurim osatähtsus: 100 liitrit hektari kohta

Rakendamise kuupäev:

Abikava või üksikabi kestus (mitte hiljem kui 30. juuni 2014); märkida:

— kava alusel: kuupäev, milleni võib abi anda: 30. juuni 2014

— ühekordse abi puhul: viimase osamakse eeldatav kuupäev.

Abi eesmärk: Abi vesiviljelustoodete tootmisega tegelevatele ettevõtjatele aktsiisimaksuvabastuse vormis vastavalt nõukogu direktiivi 2003/96/EÜ artiklile 15 maksu nullmäära kohaldamisega.

Viited sellele, millist artiklit artiklitest 8–24 on kasutatud: Komisjoni määruse (EÜ) nr 736/2008 artikkel 24

Asjaomane tegevusala: Aktsiisimaksuvabastuse vormis abi antakse sellise kalakasvatuseks kasutatava maa-ala kohta, mis hõlmab vähemalt 20 hektarit ning mille omanik ja käitaja on vesiviljelustootmisettevõtja.

Igal eelarveaastal võib abi saamiseks esitatud iga hektari kohta eraldada kuni 100 liitrit maksuvaba diislikütust, kohaldades kalakasvatuse koefitsienti 1/3. Vesiviljelusettevõtja peaks vesiviljelusest looma tulu vähemalt 200 Läti latti aastas (v.a riigi- ja ELi abi) igalt hektarilt, mida kasutatakse kalatiikideks ning mis on esitatud abi saamiseks, nagu on märgitud riigi maksuametile esitatud iga-aastases tuludeklaratsioonis või viimase lõpetatud majandusaasta aastaaruandes.

Aktsiisimaksuta diislikütust saab aktsiisikaupade laost, diislikütuse hulgimüüjatelt või tanklatest. Kui diislikütust omandatakse aktsiisimaksu maksmata, siis märgitakse aktsiisikaupade ladude või diisli hulgimüüjate koostatud arvetel või tanklate elektroonilistel sularahakviitungitel eraldi diislikütuse väärtus, kohaldatav aktsiisimaks ning tasutav kogusumma, millest arvutatakse käibemaks. Arvel esitatud summa ei hõlma aktsiismaksu.

Maaelu Toetusteenistus hindab teavet sellise abisaaja kohta, kelle suhtes on kohaldatud aktsiisimaksuvabastust ning otsustab jaotatava diislikütuse sellise koguse üle, mis eraldatakse abisaajale jooksval aastal vesiviljeluseks kasutatava maa-ala pindala järgi.

Diislikütusemüüjad saadavad Maaelu Toetusteenistuse ühtsesse andmebaasi teabe vesiviljelustootmisettevõtjale müüdud maksuvaba diislikütuse mahu kohta. Diislimüüjad saadavad teabe andmebaasi 24 tunni jooksul tehingu toimumisest.

Kontrollid

Maaelu Toetusteenistus teeb igal aastal pistelisi kontrolle vähemalt 5 % ulatuses selliste abisaajate hulgast, kelle suhtes on kohaldatud maksuvabastust. Kui leitakse, et vesiviljelustootmisettevõtjale eraldatud aktsiisimaksuvaba diislikütuse maht ei ole põhjendatud või ületab õigusaktis sätestatud määra, siis maksab asjaomane vesiviljelustootmisettevõtja riigi maksuametile lisamaksusumma tagasi ühe kuu jooksul vastava teatise kättesaamisest. Kui leitakse, et asjaomane vesiviljelustootmisettevõtja ei ole lisamaksusummat tagasi maksnud ettenähtud ajavahemiku jooksul, siis nõutakse summa tagasi maksuhaldust reguleerivates õigusaktides sätestatud menetluse kohaselt.

Abi andva ametiasutuse nimi ja aadress:

Lauku atbalsta dienests Republikas laukums 2, Riga, LV-1981

Veebisait, kus on abikava täistekst või kriteeriumid ja tingimused, mille alusel kavavälist sihtotstarbelist üksikabi antakse:

http://www.likumi.lv/doc.php?id=81066&from=off

http://www.zm.gov.lv/index.php?sadala=1895&id=12411

Põhjendus: märkida, miks on võetud kasutusele riigiabikava, selle asemel et taotleda abi Euroopa Kalandusfondi raames: Riigiabikava võeti kasutusele seetõttu, et Euroopa Kalandusfondist ei anta seda liiki abi.